CELEX: 62020CA0449
Language: hu
Date: 2021-09-09 00:00:00
Title: C-449/20. sz. ügy: A Bíróság (hetedik tanács) 2021. szeptember 9-i ítélete (a Supremo Tribunal Administrativo [Portugália] előzetes döntéshozatal iránti kérelme) – Real Vida Seguros SA kontra Autoridade Tributária e Aduaneira (Előzetes döntéshozatal – Adózás – EUMSZ 63. cikk – A tőke szabad mozgása – Jövedelemadó – Tőzsdén jegyzett részvények utáni osztalékok – A belföldi értéktőzsdén jegyzett részvények utáni osztalékok adókedvezménye – Eltérő bánásmód – Objektív megkülönböztetési szempont – Korlátozás – EUMSZ 65. cikk – Objektíve összehasonlítható helyzetek – Igazolás – Tisztán gazdasági jellegű célkitűzés)

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/11
            
         
      A Bíróság (hetedik tanács) 2021. szeptember 9-i ítélete (a Supremo Tribunal Administrativo [Portugália] előzetes döntéshozatal iránti kérelme) – Real Vida Seguros SA kontra Autoridade Tributária e Aduaneira
      (C-449/20. sz. ügy) (1)
      
      (Előzetes döntéshozatal - Adózás - EUMSZ 63. cikk - A tőke szabad mozgása - Jövedelemadó - Tőzsdén jegyzett részvények utáni osztalékok - A belföldi értéktőzsdén jegyzett részvények utáni osztalékok adókedvezménye - Eltérő bánásmód - Objektív megkülönböztetési szempont - Korlátozás - EUMSZ 65. cikk - Objektíve összehasonlítható helyzetek - Igazolás - Tisztán gazdasági jellegű célkitűzés)
      (2021/C 471/14)
      Az eljárás nyelve: portugál
      
         A kérdést előterjesztő bíróság
      
      Supremo Tribunal Administrativo
      
         Az alapeljárás felei
      
      
         Felperes: Real Vida Seguros SA
      
         Alperes: Autoridade Tributária e Aduaneira
      
         Rendelkező rész
      
      Az EUMSZ 63. cikket és az EUMSZ 65. cikket úgy kell értelmezni, hogy azokkal ellentétes valamely tagállam azon adózási gyakorlata, amely szerint az adóalany jövedelemadó-alapjának meghatározásakor az e tagállam értéktőzsdéjén jegyzett részvények utáni osztalékoknak csak az 50 %-át, míg a más tagállamok értéktőzsdéin jegyzett részvények utáni osztalékoknak a teljes összegét kell számításba venni.
      
         (1)  HL C 433., 2020.12.14